Sousboontjies — Whale Coast FM
500 g (1 Pakkie) droë Botterboontjies
60 ml (1/4 k) Suiker
125 ml (1/2 k) Asyn
1,25 ml (1/4 t) varsgemaalde Swartpeper
SO MAAK MENS: Bedek die boontjies met kookwater en week dit vir ongeveer een uur.
Dreineer (en herhaal 2/3 keer indien so verkies).
Bedek dit weer met kookwater en kook die boontjies stadig tot dit sag is. (Moenie sout byvoeg terwyl dit kook nie, want dit is geneig om die boontjies hard te hou). As jy dit vinnig kook, sal die boontjies stukkend kook en te veel skuim vorm.
Skep in elk geval enige skuim af.
Voeg dan die suiker, asyn, sout en peper by die gaar boontjies en kook goed deur. Proe nou daaraan. Te soet? Voeg asyn by. Te suur? Voeg suiker by.
As jy voel dat die geure nie bymekaarkom nie, voeg 'n bietjie sout by en laat die boontjies staan. Moet dit nooit op dieselfde dag eet nie; die geure moet eers goed deur die boontjies trek.
Sousboontjies kan verdik word deur sommige boontjies effens fyn te druk.
Jy kan ook 15 ml (1 E) mielieblom met 'n halfkoppie (1/2 k) water meng en dit aan die einde saam met die boontjies kook om dit te verdik. Sorg net dat die mielieblom goed gaar is. Die sous moet glansend wees, nie melerig nie.